Bílamálarar undirbúa , sprauta og mála bifreiðar auk þess að gera stundum við skemmda plasthluti í bílum . Í starfinu er bifreið undirbúin fyrir sprautun , flöturinn sem mála á er síðan sprautaður nokkrar umferðir með málningarefni og að lokum er þurrkað við réttan hita . Bílamálun er löggilt iðngrein . hanna eða gera uppdrátt af teikningu eða merkingu á ökutæki meta kostnað og vinnuaðferðir undirbúa bíla með því að hreinsa burt fitu , ryð , lakk og önnur óhreinindi ryðverja með grunnmálningu og jafna yfirborð blanda liti eftir uppskrift og / eða finna rétta litablöndu Bílamálarar starfa oftast á bílasprautunar - , réttinga - eða bílaverkstæðum og vinna þar með handverkfæri á borð við slípirokka , sandblásturstæki og þrýstiloftssprautur . Hvernig verð ég ? Bíliðngreinar eru kenndar við Borgarholtsskóla auk þess sem tveggja anna grunndeildir í málmsmíðum og véltækni má finna víða . Nám bílamálara tekur um þrjú ár . Í starfi bílamálara er mikilvægt að geta unnið sjálfstætt og skipulega eftir ákveðnu ferli svo ökutæki sé í samræmi við lög og reglugerðir eftir sprautun . Þú þarft einnig að þekkja vel hvernig litir blandast og hafa yfir að ráða tækni við að ná fram mismunandi áferð á lakk bíla . Þá er nauðsynlegt að kunna að umgangast efni sem notuð eru í bílamálun með tilliti til eiginleika þeirra , gæða og heilsufarslegra áhrifa .